Andres Bonifacio

Andrés Bonifacio y Castro (30 de novembre 1863 – 10 de maio 1897) esseva un capite. del revolution del Philippinas contra le governamento colonial espaniol, que esseva le prime revolution in Asia contra un governamento colonial europee. In 1892, ille fundava le societate secrete revolutionari le Katipunan, que posteriormente se converteva in le base del armea revolutionari philippin. 

Nascite in un familia povre de Manila, ille esseva uno del capites del Katipunan. Su postura esseva multo radical e ille participava in le action armate contra le espanioles. Ille inflammava le massas indigena e incitava su sequitores a initiar un rebellion contra le “kastila” (espanioles in tagalog). Quando José Rizal creava le Liga Phillippin, in 1892, Bonifacio esseva uno del pauc integrantes que non acceptava le vision pacific de Rizal.

Bonifacio se supernominava "Supremo" per le Katipunan, e plus tarde, ille succedeva a stabilir un governamento revolutionari (Pamahalaang Mapaghimagsik).

Le 23 de augusto 1896 habeva loco "le Crito de Balintawak”, un reunion del membros del Katipunan in Balintawak in le qual ille adoptava le decision de levar in armas al crito de "Que vive Philippinas!" "Que vive le Katipunan!". Le die 25 de augusto occurreva le prime conflictos armate. Quando le revolutionarios effectuava un election pro le republica nascente in Tejeros, Cavite, Aguinaldo esseva eligite Presidente, e Bonifacio, Director del Interior. Bonifacio e su faction del "Magdiwang" se confrontava contra le altere faction, le "Magdalos", dirigite per Emilio Aguinaldo quando le Magdalos lanceava un campania a discreditar Bonifacio, considerante le non apte pro le cargo. Bonifacio respondeva defiante le legalitate del election e rejectante le resultatos de illo. Un scaramucia erumpeva, in lo que Procopio (fratre de Andres) esseva ferite. Postea, Bonifacio e su sequitores fugiva del sito, sed Bonifacio e su fratre esseva capturate. Illes le submitteva, juncto con su fratre a un judicio ante le Consilio de Guerra, in que illes esseva trovate culpabile de sedition e de traition, e condemnate a morte. Illes esseva executate, sub un ordine administrative, per le fortias de Aguinaldo le die 10 de maio 1897, in le bosco del monte Buntis de Cavite.
 Referentias 

Bonifacio, Andres